Комрон Раҳимов

Раҳимов Комрон Ҳакимҷонович (зод. 19 майи 1993, ноҳияи Нуробод) — ҳуқуқшиноси байналмилалӣ,  ва муҳаққиқи тоҷик, номзади илмҳои таърих (2022).

 Зиндагинома 
Раҳимов Комрон Ҳакимҷонович 19 майи соли 1993 дар деҳоти Комсомолободи ноҳияи Нуробод дар оилаи омӯзгор ба дунё омадааст. Солҳои 2000—2011 дар мактаби № 1 таҳсил карда, дар солҳои 2011—2015 факултети ҳуқуқи Донишгоҳи славянии Русияву Тоҷикистонро хатм кардааст. Солҳои 2015—2017 факултети гуманитарӣ ва ҷамъиятии Донишгоҳи дӯстии халқҳои Русияро хатм намудааст. Солҳои 2017—2020 дар зинаи аспирантураи кафедраи ҳуқуқи байналмилалии Донишкадаи ҳуқуқшиносии Донишгоҳи дӯстии халқҳои Русия таҳсили илм кардааст.

 Фаъолияти корӣ 
Мудири бахши Осиёи Марказии Маркази тадқиқоти кишварҳои пасошӯравӣ (2017 то инҷониб). Ассистенти кафедраи назария ва таърихи муносибатҳои байналмилалии Донишгоҳи дӯстии халқҳои Русия (2020—2023). Ходими калони илмии Маркази тадқиқоти Осиёи Марказӣ дар Институти Чин ва Осиёи муосири Академияи илмҳои Русия (2023). Муаллими калони кафедраи назария ва таърихи муносибатҳои байналмилалии Донишгоҳи дӯстии халқҳои Русия ба номи Патриса Лумумба (2023).

 Фаъолияти илмӣ 
Комрон Раҳимов фориғуттаҳсили бахши аспирантураи Донишгоҳи дӯстии халқҳои Русия дар солҳои 2020—2023 буда, соли 2022 дар мавзӯи «Фаъолияти Созмони ҳамкории Шанхай оид ба таъмини амният дар Авруосиё (2001—2021)» рисолаи номзадиро ба раҳбарии Курылев Константин Петрович ҳимоя кардааст.

Барои дар сатҳи зарурӣ омухтани мавзӯи ҳимояшаванда ва пешбурди кори илмӣ дар назди донишгоҳҳои бонуфузи Маскав ба монанди Донишгоҳи давлатии Маскав ба номи М. В. Ломоносов, Донишгоҳи давлатии равобити байналмилалии Вазорати умури хориҷаи Русия, Донишгоҳи давлатии ҳуқуқии Маскав ба номи О. Е. Кутафина, Академияи дипломатии Вазорати корҳои хориҷии Русия ва Донишгоҳи дӯстии халқҳои Русия, зиёда аз 25 курсҳои иловагии такмили ихтисос гузаштааст.

 Таълифот 
Муаллифи 2-монография ва беш аз 77 мақолаи илмӣ оид ба масъалаҳои рушди ҳамгироии минтақавӣ ва амният дар фазои пасошӯравӣ дар маҷаллаҳои тақризшаванда. Иштироккунанда ва маърузачии зиёда аз 88 семинару конфронсҳои байналмиллалӣ мебошад.

 Узвият дар созмонҳои илмӣ ва коршиносӣ 
Узв ва коршиноси Маркази иттилоотию таҳлилии Донишгоҳи давлатии Маскав ба номи М. В. Ломоносов (2022); коршиноси Шӯрои байналмилалии Русия (2023); узви Шӯрои олимони ҷавони Институти Чин ва Осиёи муосири Академияи илмҳои Русия (2024); узви Ҷамъияти таърихии низомии Русия (2024); узви Клуби мубоҳисавии байналмилалии Валдай (2024); узви Ассотсиатсияи ҳуқуқи байналмилалии Русия (2024); узви Клуби ҷавонони Ҷамъияти таърихии Русия (2024).

 Осор 
 Деятельность Шанхайской организации сотрудничества по обеспечению безопасности в Евразии : монография / К. Х. Рахимов. — Москва : РУСАЙНС, 2023. — 250 с — 1000 экз.
 Роль ШОС в обеспечении безопасности Центральной Азии / К. Х. Рахимов, К. П. Курылев. — Издательские решения, Москва. 2018. — 202 с — 500 экз.

 Эзоҳ